Պաուլինիո (ֆուտբոլիստ, ծնված 2000)

Պաուլո Էնրիկե Սամպայո Ֆիլյո (, ), առավել հայտնի որպես Պաուլինիո, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Բայեր Լևերկուզենի կազմում։ Խաղում է ձախ վինգերի դիրքում։

Ակումբային կարիերա

Վասկո դա Գամա 
Պաուլինիոն Վասկո դա Գամայի ակադեմիայի սան է։ Ակումբի առաջին թիմ տեղափոխվեց 2017 թվականի հունիսի 19-ին։ Իր պրոֆեսիոնալ դեբյուտը Պաուլինիոն նշեց հուլիսի 13-ին՝ Վիտորիա Սալվադորի դեմ խաղում։ Իր առաջին հանդիպումը թիմի մեկնարկային կազմում անցկացրեց հուլիսի 24-ին՝ Ատլետիկո Մինեյրոյի դեմ խաղում։ Այս խաղում բրազիլացին դարձավ դուբլի հեղինակ՝ դառնալով ամենաերիտասարդ ֆուտբոլիստը, ով գոլի հեղինակ է դարձել Սերիա A-ի խաղում, և 2000-ական թվականներին ծնված առաջին ֆուտբոլիստը, ով գոլ է խփել Բրազիլիայի առաջնությունում։ 2017 թվականի հոկտեմբերին Պաուլինիոն The Guardian-ի կողմից ընդգրկվեց աշխարհի 60 լավագույն երիտասարդ տաղանդների ցանկում։

2017 թվականի դեկտեմբերի 3-ին Պաուլինիոն գոլի հեղինակ դարձավ Պոնտե Պրետայի դեմ խաղում՝ օգնելով Վասկո դա Գամային հաղթել 2-1 հաշվով։ Իր առաջին հանդիպումը Լիբերտադորեսի գավաթում անցկացրեց 2018 թվականի փետրվարի 1-ին՝ չիլիական Ունիվերսիդադ դե Կոնսեպյոնի դեմ խաղում։ Փետրվարի 8-ին նա գոլի հեղինակ դարձավ Ունիվերսիդադի դեմ պատասխան խաղում՝ դառնալով 2000-ական թվականներին ծնված առաջին ֆուտբոլիստը, ով գոլ է խփել Լիբերտադորեսի գավաթում։ Վասկո դա Գամայի առաջին թիմի կազմում Պաուլինիոն անցկացրեց 35 հանդիպում՝ դառնալով 7 գոլի հեղինակ։

Բայեր Լևերկուզեն 
2018 թվականի ապրիլի 27-ին Պաուլինիոն 5 տարվա պայմանագիր կնքեց Լևերկուզենի Բայերի հետ։ Ակումբը նրա համար վճարեց 20 միլիոն եվրո՝ դարձնելով Վասկո դա Գամայի պատմության ամենաթանկ ֆուտբոլիստը։

Միջազգային կարիերա 
2017 թվականի մարտին Պաուլինիոն Վինիսիուս Ժունիորի և Լինկոլնի հետ մասնակցեց Հարավային Ամերիկայի Մ17 առաջնությունը։ Այստեղ նա դարձավ 2 գոլի և 3 գոլային փոխանցման հեղինակ՝ օգնելով Բրազիլիային հաղթել մրցաշարը։ 2017 թվականի հոկտեմբերին Պաուլինիոն մինչև 17 տարեկանների հավաքականի կազմում մասնակցեց աշխարհի առաջնությանը՝ դառնալով 3 գոլի և 2 գոլային փոխանցման հեղինակ, իսկ Բրազիլիան զբաղեցրեց 3-րդ հորիզոնականը մրցաշարում։

Կարիերայի վիճակագրություն

Ակումբային վիճակագրություն 
2018 թվականի հուլիսի 25-ի դրությամբ

Նվաճումներ

Միջազգային 

 Բրազիլիա

 Հարավային Ամերիկայի Մ15 առաջնություն․ 2015
 Հարավային Ամերիկայի Մ17 առաջնություն․ 2017

Ռեկորդներ 

 Ամենաերիտասարդ ֆուտբոլիստը, ով հանդես է եկել Վասկո դա Գամայի կազմում․ (16 տարեկան, 11 ամսական, 29 օրական)
 Ամենաերիտասարդ ֆուտբոլիստը, ով գոլի հեղինակ է դարձել Սերիա A-ում (17 տարեկան, 9 օրական)
 2000-ական թվականներին ծնված առաջին ֆուտբոլիստը, ով գոլի հեղինակ է դարձել Սերիա A-ում
 Վասկո դա Գամայի ամենաերիտասարդ ֆուտբոլիստը, ով գոլի հեղինակ է դարձել Լիբերտադորեսի գավաթում (17 տարեկան, 6 ամսական, 23 օրական)
 2000-ական թվականներին ծնված առաջին ֆուտբոլիստը, ով գոլի հեղինակ է դարձել Լիբերտադորեսի գավաթում
 2000-ական թվականներին ծնված առաջին ֆուտբոլիստը, ով 2 գոլի հեղինակ է դարձել Լիբերտադորեսի գավաթում
 4-րդ ամենաերիտասարդ բրազիլացին, ով գոլի հեղինակ է դարձել Լիբերտադորեսի գավաթում (17 տարեկան, 7 ամսական, 4 օրական)

Ծանոթագրություններ

Արտաքին հղումներ 

 Պաուլինիոն transfermarkt-ում
 Պաուլինիոն soccerbase.com-ում
 Պաուլինիոն WhoScored.com կայքում
 Պաուլինիոն Բայեր Լևերկուզենի պաշտոնական կայքում
 Պաուլինիոն ՖԻՖԱ-ի պաշտոնական կայքում 

Ֆուտբոլի հարձակվողներ
Բրազիլացի ֆուտբոլիստներ
Վասկո դա Գամայի ֆուտբոլիստներ
Բայեր Լևերկուզենի ֆուտբոլիստներ
Բունդեսլիգայի ֆուտբոլիստներ
2020 թվականի Ամառային օլիմպիական խաղերի չեմպիոններ